《隐士五首 其一 楚狂》
明代·程敏政

天王不西狩，列国多游士。楚狂独何人，长歌向夫子。

慷慨凤德衰，当已胡弗已。晏岁草木蕃，吾道亦云否。

岐山鸟不至，吾已方自此。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。